Panie poslankyne, páni poslanci, skončilo rokovanie poslaneckého grémia, dovoľte, aby som vás informoval o záveroch a prijatých odporúčaniach pre ďalší priebeh rokovania 26. schôdze Národnej rady Slovenskej republiky. Budeme teraz pokračovať v rozprave, ktorá bola prerušená pred rokovaním poslaneckého grémia. A v prípade, predsedovia poslaneckých klubov navrhli, ja som tento návrh akceptoval, že ak by dnes rozprava skončila do 17.00 hodiny, by sme dnes o štátnom rozpočte hlasovali. Ďalej bola prijatá dohoda vzhľadom na blížiaci sa summit Európskej únie, na ktorom majú byť prijaté historické rozhodnutia, ktoré výrazným spôsobom ovplyvnia aj politiky národných štátov. Považujem za vhodné, aby poslanci Národnej rady boli informovaní o príprave summitu, o tom, aké sú očakávania a aj aké sú možné body na rokovaní, o ktorých budú hlavy štátov rozhodovať. Aj s týmto bol všeobecný súhlas, aby sme tento bod zaradili po skončení rozpravy o štátnom rozpočte do programu. A ak všetko pôjde v časovom režime takom, že by sme mohli dnes ešte o rozpočte hlasovať, tak po skončení rozpravy o rozpočte by pán podpredseda vlády a minister financií Národnú radu informoval o tom, čo sa vlastne na summite chystá. Ja som informoval aj pani premiérku, zatiaľ vedie rokovanie vlády, ak by považovala za dôležité, aby bola aj ona prítomná. Myslím tým na formát, ktorý zo strany vlády bol na výbore pre európske záležitosti zastúpený. Na druhej strane viem, že premiérka už dnes odlieta do Bruselu, tak skúsim to ešte s ňou prerokovať, ale ak by to nevyšlo, tak minister financií, predpokladám, je dostatočne informovaný o tom, čo chceme počuť, takže by nám to povedal. No a po tejto informácii by sme hlasovali dnes o štátnom rozpočte, po odhlasovaní ktorého navrhujem prerušiť dnešné rokovanie, požiadať výbor, aby prerokoval návrh na skrátené legislatívne konanie, ktorý vláda predložila k zákonu o úprave vlastníckych vzťahov k pôde. A zajtra ráno by sme pokračovali v rokovaní prvým bodom, ktorým je dlhová brzda, nazvem to tak jednoduchšie, sa zíde poslanecké grémium a dohodneme ďalší priebeh rokovania s konkretizovaním prerokovávania jednotlivých bodov programu. Nemôžem vylúčiť to, že ešte z rokovania vlády Slovenskej republiky môžu prísť ďalšie požiadavky na Národnú radu prerokovať niektoré zákony, ale to nechávam zatiaľ otvorené. Panie poslankyne, páni poslanci, takýto je výsledok rokovania poslaneckého grémia. Jediné, čo by som od vás potreboval, je súhlas na zaradenie nového bodu programu, ktorým je informácia vlády o pripravovanom summite Európskej únie v piatok tento týždeň, bez rozpravy, len vypočutie si toho najdôležitejšieho. (Súhlasná reakcia pléna.) Ďakujem pekne. Panie poslankyne, páni poslanci, budeme teraz pokračovať v rokovaní rozpravou. Nasledujú faktické poznámky na vystúpenie, predpokladám, pána poslanca Vážneho. Pán poslanec Matej a Pellegrini sa hlásia do faktických. Končím možnosť ďalších prihlášok do faktických poznámok. Nech sa páči, pán poslanec Matej.
stance - summit EU a historické rozhodnutia, nie je jasné či to myslí pozitívne alebo negatívne. Inak neutrálny tón Procedurálne vystúpenie 